Barcelona, novembre de 2021

**Elecció Consell Escolar**

El consell escolar del centre és l'òrgan col·legiat de participació de la comunitat escolar en el govern del centre. En el consell escolar hi ha representats tots els col·lectius que intervenen en la comunitat educativa: professorat, alumnat, famílies, personal d'administració i serveis, etc. En els centres públics, la funció principal del consell escolar és participar en la presa de decisions en relació amb aquells temes importants per al funcionament i l'organització del centre. Els membres del consell escolar són elegits per un període de quatre anys i es renoven per meitats cada dos anys.

Aquest curs en el sector pares s’han de cobrir dues vacants, una per quatre anys i una per dos. Si us voleu presentar com a candidats heu de lliurar a la secretaria del centre el document que se us facilitarà allà mateix.

La votació del sector de pares/mares serà el dimecres 24 de novembre de 18h a 20h.

Esperem la vostra participació.

Encarna Medina Martínez

Directora INS Vall d’Hebron